****

**KËSHILLI I LARTË GJYQËSOR**

**DEPARTAMENTI I BURIMEVE NJERËZORE DHE SHËRBIMEVE ADMINISTRATIVE**

**DREJTORIA E MENAXHIMIT TË BURIMEVE NJERËZORE DHE TRAJNIMEVE**

Tiranë, më 29.05.2025

N j o f t i m

për shpallje konkurimi për vend të lirë pune, nëpërmjet procedurës së lëvizjes paralele dhe të pranimit në shërbimin civil, në kategorinë ekzekutive.

Në zbatim të ligjit nr. 152/2013 “Për nëpunësin civil” i ndryshuar, neni 22 dhe neni 25, si dhe VKM nr. 243, datë 18.3.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar, Kreu II, III, IV dhe VII, Këshilli i Lartë Gjyqësor, njofton shpalljen e konkurimit për vend të lirë pune nëpërmjet procedurës së lëvizjes paralele dhe të pranimit në shërbimin civil, për kategorinë ekzekutive (*të dy procedurat zhvillohen në të njëjtën kohë*), si më poshtë:

* **2 (dy) vende,** në pozicionin Specialist i Marrëdhënieve me Publikun, Median dhe Botimet *(kategoria ekzekutive, IV-1),* në Drejtorinë e Marrëdhënieve me Publikun, Median dhe Botimet, në Departamentin e Shërbimeve Juridike, Integrimit Europian dhe Marrëdhënie me Jashtë, pranë Këshillit të Lartë Gjyqësor.

**-Përshkrimi i përgjithshëm i punës,** për pozicionin Specialist i Marrëdhënieve me Publikun, Median dhe Botimet, është si më poshtë:

* Informon publikun dhe vë në dispozicion përgjigjet për zgjidhjet konkrete të problemeve e shqetësimeve që ngrihen nga publiku, në përputhje me kompetencat e institucionit;
* Koordinon punën me strukturat e administratës, për t’i transmetuar problemet dhe ankesat, si dhe për të marrë prej tyre përgjigjet për të interesuarit;
* Të gjitha drejtoritë përkatëse, duhet të përpilojnë përgjigje, për letrat dhe/ose kërkesat  ose ankesat e paraqitura në KLGJ, sipas afateve dhe procedurave të parashikuara në Kodin e Procedurës Administrative, në legjislacionin për të drejtën e informimit apo dhe në aktet ligjore dhe nënligjore të veprimtarisë së KLGJ-së;
* Ndalohet dhënia e informacionit, publikut ose personave të ndryshëm, për ato dokumente, publikimi i të cilave ndalohet me ligj;
* Media informohet për veprimtarinë e KLGJ-së, duke përfshirë edhe veprimtarinë e titullarit të institucionit;
* Kujdeset për dokumentimin e veprimtarive që organizon Këshilli i Lartë Gjyqësor dhe që i  shërbejnë historikut të institucionit si: takime, konferenca, trajnime simpoziume, pritje delegacionesh apo çdo veprimtari tjetër;
* Kujdeset për dokumentimin e veprimtarive që organizon Këshilli i Lartë Gjyqësor dhe që i shërbejnë historikut të institucionit si: takime, konferenca, trajnime simpoziume, pritje delegacionesh apo çdo veprimtari tjetër;
* Merr masat për organizimin e konferencave për shtyp, nga titullari ose i deleguari i tij, për median, dhe asiston për mbarëvajtjen e tyre, duke marrë paraprakisht të gjitha masat e duhura për njoftimin dhe pjesëmarrjen e përfaqësuesve të mediave të shkruara dhe televizive, ose personave të tjerë të autorizuar, si dhe për ambientin ku zhvillohet konferenca;
* Lexon, vlerëson dhe konspekton shtypin e shkruar dhe, i parashtron çdo ditë titullarit dhe të autorizuarve prej tij, për shtypin dhe median, një përmbledhje të shkurtër lidhur me artikujt kryesor të shtypit të shkruar dhe online.
* Qëndron në dispozicion të mediave edhe jashtë orarit zyrtar për të sqaruar dhe dhënë informacion më të detajuar për çështje/problematika, për të cilat është i autorizuar, përmes postës elektronike dhe telefonit të punës;
* Ndjek nga afër denoncimet që bëhen nga opinioni publik përmes mediave dhe jep informacion më të detajuar nëse i kërkohet, tek mediat që kanë pasqyruar një problematikë të caktuar në veprimtarinë gjyqësore në përgjithësi dhe të Këshillit të Lartë Gjyqësor;
* Siguron ofrimin e informacionit të duhur për qasjen në drejtësi dhe çështje të tjera me interes publik;
* Në ato raste kur komunikimi me publikun nuk mund të kryhet prej gjyqtarit për median, për juridiksion apeli, merr masa që shërbimi të kryhet nga shërbimi i shtypit të Këshillit. Specialisti që ndjek botimet sigurohet që përpara publikimit të materialeve të mbledhjes plenare të KLGJ-së, të kujdeset për redaktimin e materialit, duke fshirë çdo referencë tek emrat konkretë, përveç emrave të anëtarëve të Këshillit dhe emrave të gjyqtarëve, mbi të cilët janë vendosur masa disiplinore të pezullimit dhe të shkarkimit;Procesverbali me përmbledhjen e diskutimeve bëhet publik në faqen zyrtare të internetit të Këshillit pasi miratohet nga mbledhja plenare pasardhëse e Këshillit. Edhe në këtë rast, specialisti kujdeset për të fshirë çdo referencë tek emrat konkretë, përveç emrave të anëtarëve të Këshillit dhe emrave të gjyqtarëve, mbi të cilët janë vendosur masa disiplinore të pezullimit dhe të shkarkimit;
* Ndjek që Aktet administrative individuale të Këshillit, në lidhje me statusin e gjyqtarëve ose nëpunësve civilë gjyqësorë, të bëhen publike në faqen zyrtare të internetit të Këshillit, të shoqëruara me arsyetimin përkatës, pasi të redaktohen për sigurimin e anonimatit të subjekteve, përveç rasteve të parashikuara ndryshe në ligjin “Për statusin e gjyqtarëve dhe prokurorëve në Republikën e Shqipërisë”.;
* Ndjek që njoftimi i akteve administrative kolektive, në lidhje me statusin e të gjithë gjyqtarëve ose zyrtarëve të administratës gjyqësore, të bëhet nëpërmjet botimit në faqen zyrtare të Këshillit. Këto akte hyjnë në fuqi në datën e botimit në faqen zyrtare të Këshillit;
* Ndjek që Aktet normative nënligjore të botohen në faqen zyrtare të internetit të Këshillit dhe në Fletoren Zyrtare. Ato hyjnë në fuqi në datën e botimit në Fletoren Zyrtare. Nëse akti normativ nënligjor ndryshon një akt tjetër, akti i ndryshuar botohet në formë të konsoliduar në faqen zyrtare të Këshillit;
* Ndjek publikimin e raporteve të KLGJ-së para Kuvendit për gjendjen në sistemin gjyqësor.
* Merr masa për publikimin e raportimit Informativ Periodik të veprimtarisë së institucionit.

**-Kërkesa të përgjithshme,** kandidati duhet të plotësojë të gjitha kërkesat e përgjithshme për pranimin në shërbimin civil, sipas nenit 21, të ligjit nr. 152/2013 ”Për nëpunësin civil”, i ndryshuar.

1. **KONKURIMI, NËPËRMJET PROCEDURËS SË LËVIZJES PARALELE.**

*(Për këtë procedurë kanë të drejtë të aplikojnë vetëm nëpunësit civilë të së njëjtës kategori, nga të gjitha institucionet pjesë e shërbimit civil).*

**I.1. Kushtet** minimalepër plotësimin e vendit të lirë me procedurën e lëvizjes paralele, janë si më poshtë:

* Të jetë nëpunës civil i konfirmuar, brenda së njëjtës kategori ose të barasvlefshme (*kategoria ekzekutive, dokument nga institucioni*);
* Të mos ketë masë disiplinore në fuqi (*dokument nga institucioni*);
* Të ketë të paktën vlerësimin e fundit të rezultateve në punë, “mirë” apo “shumë mirë”;
* Të plotësojë kriteret e veçanta të përcaktuara në shpalljen për konkurim.

**I.2. Kërkesat** e veçanta për pozicionin Specialist i Marrëdhënieve me Publikun, Median dhe Botimet, janë si më poshtë:

* Të zotërojë diplomë të nivelit Master Shkencor ose Profesional (*ose të barazvlefshme*), në Shkenca Juridike / Shkenca Humane/ Gazetari dhe Informim. Diploma e nivelit Bachelor, duhet të jetë e të njëjtës fushë.
* Të ketë jo më pak se 1 (një) vit, eksperiencë pune në profesion.
* Të ketë aftësi të mira profesionale, organizative, etikë të lartë, komunikimi dhe të punës në grup.

**I.3. Kandidati** duhet të paraqesë zyrtarisht, brenda **datës 10.06.2025**, me postë në adresën Këshilli i Lartë Gjyqësor, *Adresa; Rruga: “Ana Komnena”, godina Poli i Drejtësisë,* *Tiranë,* ose elektronikisht në adresën e email: [burimenjerezore@klgj.al](mailto:burimenjerezore@klgj.al), kopje të dokumenteve të mëposhtëm:

* Kërkesë motivimi për aplikim në vendin e punës që konkurron;
* Jetëshkrim i plotësuar në përputhje me dokumentin tip që e gjeni në linkun: <http://www.dap.gov.al/legjislacioni/udhezime-manuale/60-jeteshkrimi-standard>
* Fotokopje të diplomës dhe listës së notave *(për diplomat jashtë vendit, të përcillet njehsimi nga MAS);*
* Fotokopje të librezës së punës (*të gjitha faqet që vërtetojnë eksperiencën në punë);*
* Dokument për kategorinë në shërbimin civil(*niveli ekzekutiv ose të barazvlefshme, dokument nga institucioni);*
* Dokument që nuk ka masë disiplinore në fuqi *(dokument nga institucioni);*
* Vlerësimin e fundit të rezultateve në punë *(dokument i nënshkruar dhe i vulosur);*
* Fotokopje të çertifikatave të kualifikimit (*nëse ka*);
* Vetëdeklarim për vërtetimin e gjendjes gjyqësore, sipas linkut https://www.drejtesia.gov.al/wp-content/uploads/2018/10/formulari-i-vetdeklarimit\_gjendja-gjyqesore.pdf
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet (*nëse ka*);
* Dëshmi të njohurive të një gjuhe të BE (*nëse ka*):
* Fotokopje e kartës së identitetit/pasaport;
* Kontaktet *(numër telefoni dhe adresë email)* dhe adresën e plotë të vendqëndrimit.

Mosparaqitja e plotë e dokumenteve të sipërcituara, sjell **skualifikimin** e kandidatit.

**I.4. Konkurimi** është i hapur për nëpunësit civil të të njëjtës kategori me procedurat e lëvizjes paralele dhe do të zhvillohet në ***dy faza***;

**I.4.1. Verifikimi** paraprak, i përmbushjes së kushteve minimale dhe kërkesave të veçanta në shpalljen për konkurim, për procedurën e lëvizjes paralele, do të kryhet brenda datës **12.06.2025,** në ambientet e Këshillit të Lartë Gjyqësor, dhe brenda ditës do të shpallet lista e kandidatëve që plotësojnë kushtetpër lëvizjen paralele dhe kërkesat e veçanta në shpalljen për konkurim.

***(****Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e përgjegjëse e burimeve njerëzore, për shkaqet e moskualifikimit (nëpërmjet adresës së e-mail-it).*

**I.4.2. Intervista** e strukturuar me gojë, me kandidatët fitues të fazës së parë, do të zhvillohet **më datë 19.06.2025, ora 11.00,** pranë ambienteve të Këshillit të Lartë Gjyqësor.

**I.4.3. Fusha** e njohurive, aftësitë dhe cilësitë që do të vlerësohen në intervistë janë mbi;

* *Ligjin nr. 8417, datë 21.10.1998, “Kushtetuta e Republikës së Shqipërisë”, i ndryshuar*;
* *Ligjin nr. 115/2016 “Për organet e qeverisjes së sistemit të drejtësisë”, i ndryshuar;*
* *Ligjin nr. 98/2016 “Për organizimin e pushtetit gjyqësor në Republikën e Shqipërisë”, i ndryshuar dhe akteve nënligjore të dala në zbatim të tij;*
* *Ligjin nr. 96/2016 “Për statusin e gjyqtarëve dhe prokurorëve të Republikës së Shqipërisë”, i ndryshuar dhe akteve nënligjore të dala në zbatim të tij;*
* *Ligjin nr. 119/2014 “Për të Drejtën e Informimit”, i ndryshuar;*
* *Ligjin nr. 9887, datë 10.03.2008, “Për Mbrojtjen e të Dhënave Personale”, i ndryshuar.*
* *Ligjin nr. 152/2013 “Për nëpunësit civil”, i ndryshuar dhe akteve nënligjore të dala në zbatim të tij;*
* *Ligjin nr. 9131, datë 08.09.2003 “ Për rregullat etike në administratën publike”;*
* *Ligjin nr. 9367, datë 07.4.2005 “Për parandalimin e konfliktit të interesave në ushtrimin e funksioneve publike”.*

**I.4.4. Vlerësimi** i kandidatëve do të bëhet sipas kërkesave të VKM nr. 243, datë 18.3.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, Kreu VII, pika 18 dhe 19 dhe Udhëzimit nr. 2, datë 27.3.2015, “Për procesin e plotësimit të vendeve të lira në shërbimin civil nëpërmjet procedurës së lëvizjes paralele dhe për pranimin në shërbimin civil, në kategorinë ekzekutive nëpërmjet konkurimit të hapur” të DAP-it, ku në fillim do të vlerësohet për dokumentacionin e dorëzuar, më pas do të vlerësohet intervista e strukturuar me gojë.

**I.5. Data** e daljes së rezultateve do të njoftohet në faqen zyrtare të internetit të Këshillit të Lartë Gjyqësor dhe portalin e Shërbimit Kombëtar të Punësimit.

**I.6. -Njoftimi** dhe komunikimi me kandidatët do të jetë nëpërmjet telefonit dhe adresës së e-mail të kandidatit.

1. **KONKURIMI, NËPËRMJET PROCEDURËS SË PRANIMIT NË SHËRBIMIN CIVIL.**

*(Vetëm në rast se pozicioni i lirë i shpallur, në përfundim të procedurës së lëvizjes paralele, nuk është plotësuar, pra rezulton i lirë, atëhere ai është i vlefshëm për konkurimin nëpërmjet procedurës së pranimit në shërbimin civil. Këtë informacion do ta merrni në faqen zyrtare të internetit, të Këshillit të Lartë Gjyqësor,* ***duke filluar nga data******03.07.2025****).*

**II.1. Kushtet** e përgjithshme**,** kandidati duhet të plotësojë të gjitha kërkesat e përgjithshme për pranimin në shërbimin civil, sipas nenit 21, të ligjit nr. 152/2013 ”Për nëpunësin civil”, i ndryshuar.

* Të jetë shtetas shqiptar.
* Të ketë zotësi për të vepruar.
* Të zotërojë gjuhën shqipe, të shkruar dhë të folur.
* Të jetë në kushtet shëndetësore që lejojnë kryerjen e detyrës përkatëse.
* Të mos jetë i dënuar me vendim të formës së prerë për kryerjen e një krimi apo kryerjen e një kundërvajtjeje penale me dashje.
* Të mos jetë marrë masë displinore e largimit nga shërbimi civil dhe që nuk është shuar sipas ligjit 152/2013, “Për shërbimin civil” i ndryshuar.

**II.2. Kërkesat** e veçanta, për pozicionin Specialist i Marrëdhënieve me Publikun, Median dhe Botimet, janë si më poshtë:

* Të zotërojë diplomë të nivelit Master Shkencor ose Profesional (*ose të barazvlefshme*), Shkenca Juridike / Shkenca Humane/ Gazetari dhe Informim. Diploma e nivelit Bachelor, duhet të jetë e të njëjtës fushë.
* Të ketë jo më pak se 1 (një) vit, eksperiencë pune në profesion.
* Të ketë aftësi të mira profesionale, organizative, etikë të lartë, komunikimi dhe të punës në grup.

**II.3. Kandidati** duhet të paraqesë zyrtarisht, brënda **datës 17.06.2025**, me postë në adresën Këshilli i Lartë Gjyqësor, *adresa; Rruga: “Ana Komnena”, godina Poli i Drejtësisë,* *Tiranë,* ose elektronikisht në adresën [burimenjerezore@klgj.al](mailto:burimenjerezore@klgj.al), kopje të dokumenteve të mëposhtëm:

* Kërkesë motivimi për aplikim në vendin e punës që konkurron;
* Jetëshkrim i plotësuar në përputhje me dokumentin tip që e gjeni në linkun: <http://www.dap.gov.al/legjislacioni/udhezime-manuale/60-jeteshkrimi-standard>
* Fotokopje të diplomës dhe listës së notave *(për diplomat jashtë vendit, të përcillet njehsimi nga MAS);*
* Fotokopje të librezës së punës (*të gjitha faqet që vërtetojnë eksperiencën në punë)*;
* Fotokopje të çertifikatave të kualifikimit (*nëse ka*);
* Vetëdeklarim për vërtetimin e gjendjes gjyqësore, sipas linkut https://www.drejtesia.gov.al/wp-content/uploads/2018/10/formulari-i-vetdeklarimit\_gjendja-gjyqesore.pdf
* Vërtetim nga gjykata dhe prokuroria;
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet (*nëse ka*);
* Dëshmi të njohurive të një gjuhe të BE (*nëse ka*);
* Fotokopje e kartës së identitetit/pasaport;
* Kontaktet *(numër telefoni dhe adresë email)* dhe adresën e plotë të vendqëndrimit.

Mosparaqitja e plotë e dokumentave të listuara më sipër, sjell **skualifikimin** e kandidatit.

**II.4. Konkurimi** është i hapur për kandidatët nga jashtë shërbimit civil me të paktën 1 (një) vit eksperiencë pune në profesion, që plotësojnë kushtet e përgjithshme dhe kërkesat e veçanta për vendin e lirë.

**II.4.1. Verifikimi** paraprak, i përmbushjes së kushteve të përgjithshme dhe kërkesave të veçanta, në shpalljen për konkurim, për procedurën e pranimit nga jashtë shërbimit civil, do të kryhet brenda **datës 03.07.2025,** dhe brenda ditës do të shpallet lista e kandidatëve që plotësojnë kushtet e përgjithshme dhe kërkesat e veçanta, përcaktuar në shpallje.

**II.4.2. Kandidatët** që plotësojnë kushtet minimale edhe kërkesat e posaçme në shpalljen, do të marrin informacion në faqen zyrtare të internetit të Këshillit të Lartë Gjyqësor dhe portalin e Shërbimi Kombëtar i Punësimit, duke filluar nga **data 03.07.2025**, për fazat e mëtejshme që i përkasin kësaj procedure konkurrimi:

* Për verifikimin paraprak.
* Për datë, orën dhe vendin e zhvillimit të testimit me shkrim dhe intervistës.
* Për mënyrën e vlerësimit të kandidatëve konkurues.
* Për datën e daljes së rezultateve.

**II.4.3. Fusha** e njohurive, ku do të vlerësohen njohuritë, aftësitë dhe cilësitë janë:

**II.4.3.a. Kandidatët** në testimin me shkrim, do të vlerësohen në lidhje me njohuritë mbi;

* *Ligjin nr. 8417, datë 21.10.1998, “Kushtetuta e Republikës së Shqipërisë”, i ndryshuar*;
* *Ligjin nr. 115/2016 “Për organet e qeverisjes së sistemit të drejtësisë”, i ndryshuar;*
* *Ligjin nr. 98/2016 “Për organizimin e pushtetit gjyqësor në Republikën e Shqipërisë”, i ndryshuar dhe akteve nënligjore të dala në zbatim të tij;*
* *Ligjin nr. 96/2016 “Për statusin e gjyqtarëve dhe prokurorëve të Republikës së Shqipërisë”, i ndryshuar dhe akteve nënligjore të dala në zbatim të tij;*
* *Ligjin nr. 119/2014 “Për të Drejtën e Informimit”, i ndryshuar;*
* *Ligjin nr. 9887, datë 10.03.2008, “Për Mbrojtjen e të Dhënave Personale”, i ndryshuar.*
* *Ligjin nr. 152/2013 “Për nëpunësit civil”, i ndryshuar dhe akteve nënligjore të dala në zbatim të tij;*
* *Ligjin nr. 9131, datë 08.09.2003 “ Për rregullat etike në administratën publike”;*
* *Ligjin nr. 9367, datë 07.4.2005 “Për parandalimin e konfliktit të interesave në ushtrimin e funksioneve publike”.*

**II.4.3.b. Kandidatët** në intervistën e strukturuar me gojë do të vlerësohen, në lidhje me njohuritë mbi; bazën ligjore të sipërcituar, si dhe njohuritë, aftësitë, kompetencat mbi përshkrimin e pozicionit të punës, përvojën në punë, motivimin, aspiratat dhe pritshmëritë e tyre për karrierën.

**II.4.4. Vlerësimi** i kandidatëve do të bëhet në lidhje me:

* Vlerësimin e testimit me shkrim, deri në 60 pikë,
* Vlerësimi i intervistës së strukturuar me gojë, që konsiston në njohuritë, aftësitë, kompetencat për përshkrimin e pozicionit të punës, përvojën në punë motivimin, aspiratat dhe pritshmëritë e tyre për karrierën, deri 25 pikë,
* Jetëshkrimin, që konsiston në arsimimin, përvojën në punë, trajnimet apo kualifikimet, të lidhura me fushën, deri 15 pikë.

Mënyra e vlerësimit do kryhet sipas VKM nr. 243, datë 18.3.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar dhe Udhëzimit nr. 2, datë 27.3.2015, “Për procesin e plotësimit të vendeve të lira në shërbimin civil nëpërmjet procedurës së lëvizjes paralele dhe ngritjes në detyrë, për kategorinë e mesëm dhe të ulët drejtuese dhe pranimin në shërbimin civil, në kategorinë ekzekutive nëpërmjet konkurrimit të hapur” të DAP-it.

**II.5. Data** e daljes së rezultateve të konkurrimit dhe mënyra e komunikimit;

**II.5.1. Data** e daljes së rezultateve, të gjithë kandidatët pjesëmarrës do të njihen me to duke vizituar faqen zyrtare të internetit, të Këshillit të Lartë Gjyqësor, nga data 03.07.2025.

**II.5.2. Njoftimi** dhe komunikimi me kandidatët do të jetë nëpërmjet telefonit dhe adresës së email të kandidatit.

**II.5.3. Të gjithë kandidatët** që aplikojnë për konkurrimin nëpërmjet procedurës së pranimit në shërbimin civil, do të marrin informacion në faqen zyrtare të internetit të Këshillit të Lartë Gjyqësor, duke filluar nga ***data 03.07.2025***, për fazat e mëtejshme që i përkasin kësaj procedure konkurimi.

**DREJTORIA E MENAXHIMIT TË BURIMEVE NJERËZORE DHE TRAJNIMEVE**